Z A P I S N I K

sa 105 sjednice Naučno nastavnog vijeća Mašinskog fakulteta

Stopeta sjednica Naučno nastavnog vijeća, održana je u utorak, 06. 04. 2021. godine, elektronskim putem.

Sjednicu je zakazao dekan Fakulteta na osnovu ovlašćenja iz člana 5 Poslovnika o radu Naučno nastavnog vijeća Fakulteta.

O prihvatanju predloženih tačkaka dnevnog reda, elektronskim putem su se izjasnili sljedeći članovi Vijeća: prof. dr Igor Vušanović, prof. dr Darko Bajić, prof. dr Radoje Vujadinović, prof. dr Mileta Janjić, prof. dr Jelena Jovanović, prof. dr Uroš Karadžić, prof. dr Vladan Ivanović, prof. dr Janko Jovanović, prof. dr Marina Mijanović Markuš, prof. dr Radoslav Tomović, doc. dr Nikola Šibalić, doc. dr Milan Šekularac, doc. dr Esad Tombarević, doc. dr Milanko Damjanović, doc. dr Sreten Simović, mr Vidosava Vilotijević i predstavnici studenata : Vuk Nikolić, Ermin Mehović, Andrea Medin, Nađa Popović, i Stefan Jelovac, koji su istovremeno glasali ZA predložene tačke, osim prof. dr Darka Bajića koji je imao primjedbe na Tačke dnevnog reda: 2, 3 i 4.

Usvojen je sljedeći

D N E V N I R E D

1. Usvajanje Zapisnika sa 104. sjednice Vijeća;
2. Nastavna pitanja (verifikacija ocjena sa doktorskih studija…);
3. Usvajanje plana nastave za studijsku 2021/2022. godinu;
4. Usvajanje Odluke o imenovanju Komisije za izdavačku djelatnost;
5. Usvajanje odluke o publikovanju Godišnjaka MF za 2020. godinu;
6. Imenovanje mentora i formiranje Komisije za ocjenu master rada i odobravanju predložene teme, pod nazivom ,,Istraživanje mogućnosti primjene magnetno reoloških amortizera u režimu smicanja sa sopstvenim pogonom u cilju prigušenja radnih vibracija veš mašina” i kandidata Miladina Lončara, Bachelor (BSc) Mehatronike;
7. Tekuća pitanja.

Pošto se sjednice Vijeća, zbog novonastale situacije prouzrkovane COVID-om 19 održavaju elektronskim putem, prof. dr Darko Bajić je pismom izrazio svoj stav o pojedinim pitanjima koja su bila na dnevnom redu 105 sjednice Vijeća Mašinskog fakulteta, i to kako slijedi:

Tačka 1. dnevnog reda:

Predlaže usvajanje Zapisnika sa 104. sjednice Vijeća.

Tačka 2.

Nema priloženog materijala po ovoj tački dnevnog reda.

Primjedba koja se odnosi na dopunu Odluke o verifikaciji ocjena iz januarskog i martovskog ispitnog roka nije bila na dnevnom redu ove sjednice, ali professor predlaže dopunu na način što bi u drugom stavu Odluke, umjesto: „Fakultet je omogućio studentima, koji ...“

Treba da stoji:  „Na osnovu Odluke UCG, Fakultet je omogućio studentima, koji ... “.

Profesor je dao komentar u kojem kaže: ,, Mašinski fakulet nije sopstvenom Odlukom omogućio ovaj ispitni rok (čitajući stiče se utisak), jer je to Odluka rektorata Univerziteta Crne Gore primjenjiva na svim organizacionim jedinicama”.

Pomenuta Odluka će biti korigovana na način koji je predložio profesor.

Tačka 3. dnevnog reda:

Profesor je naveo sljedeće primjedbe: ,, Kada je u pitanju Plan organizacije nastave („DRAFT“) za 2021/2022 iznosim neka svoja viđenja.

Kod dodjele predmeta koje je ranije izvodio kolega Milan Vukčević, smatram da nije primijenjen jedini relevantni princip – princip kompetencije. Navešću primjer predmeta Tehnologija materijala, na Pomorskom fakultetu. Zbog sadržaja ECTS kataloga ovog predmeta dajem sebi slobodu da isti komentarišem. Da li je kao predlagač prodekan za nastavu, a potom i dekanski kolegijum prije dodjele izvođenja nastave ovog predmeta nastavniku pregledao važeći ECTS katalog ovog predmeta? Ako jeste onda konstatujem da nije urađem posao korektno, a ako nije, to je još veći problem. Predmet je složene tematike i isti, kao cjelinu, treba da izvoditi onaj ko izvodi nastavu iz predmeta kao što je na Mašinskom fakultetu Tehnologije mašinogradnje, a to je kolega doc.dr Nikola Šibalić. Kolega Šibalić je koautor knjige koja se koristi kao jedan od dva literaturna izvora za ovaj predmet. Da pojasnim ovaj moj stav. Predmet je sačinjen od tri dijela: **nauke o materijalima** (6 sedmica), **obrade rezanjem** (3 sedmice) i **zavarivanje, sječenje i lemljenje** (4 sedmice). Kao drugo ali nepovoljnije rješenje je izvođenje nastave od strane 2 (dva) ili 3 (tri) nastavnika koji izvode nastavu na Mašinskom fakultetu iz ovih oblasti. Uz svo uvažavanje, kolega Mileta Janjić kojem je dodijeljeno izvođenje nastave iz ovog predmeta nije i ne izvodi nastavu ni iz jedne od ove tri oblasti! Vjerovaću da je dekanski kolegijum imao u vidu naučni opus kolege Janjića kada mu je dodijelio izvođenje ovog predmeta.

Na doktorskim studijama dva predmeta su povjerena kolegi, profesoru Milanu Vukčeviću, a jedan profesoru Miloradu Buriću. Profesori u penziji mogu biti angažovani putem konkursa, a ne dodjelom. Čini mi se da je u pitanju previd jer predmeti trebaju biti dio internog/eksternog konkursa.

Na predmetu Tehnička dokumentacija, Studijski programi: Hemijska tehnologija i Metalurgija i materijali, za fond časova 0+2 predvidjeti Saradnik 2. Za iste predmete moje opterećenje je 2+0”.

Obavještavam članove Vijeća, što predpostavljam da znaju, prof. dr Milorad Burić je poslije odlaska u penziju, na osnovu eksternog konkursa angažovan za izvođenje nastave u studijskoj 2020/2021. godini na Mašinskom fakultetu.

O ostalim tačkama dnevnog reda prof. dr Darko Bajić je glasao ZA.

**Tačka 1.**

Vijeće je bez primjedbi uvojilo zapisnik sa 104 sjednice Vijeća.

**Tačka 2.**

Nastavna pitanja, kao i pitanja vezana za verifikaciju ocjena na doktorskim studijama se odlaže za neku od narednih sjednica.

**Tačka 3.**

Usvaja se Plan nastave za studijsku 2021/2022 godinu, koji je pripremio prodekan za nastavu prof. dr Uroš Karadžić. Plan nastave se odnosi na organizaciju nastave u studijskoj 2021/2022 godini na svim nivoima studija: osnovnim akademskim studijama, specijalističkim primijenjenim i akademskim studijama i master akademsim studijama na studijskim programima Mašinstvo i Drumski saobraćaj koje realizuje Mašinski fakultet u Pogorici. Plan nastave je dostavljen članovima Vijeća uz materijal za sjednicu.

**Zaključak:** Plan nastave se upućuje Senatu Univerziteta na dalji postupak.

**Tačka 4.**

Usvaja se odluka o imenovanju Komisije za izdavačku djelatnost u sastavu:

1. prof. dr Ranislav Bulatović, redovni profesor, predsjednik;
2. prof. dr Uroš Karadžić, redovni profesor, član;
3. doc. dr Nikola Šibalić, docent, član.

Komisija se imenuje na period od dvije godine.

**Zaključak:** Odluka o imenovanjuKomisije za izdavačku djelatnost biće upućena Uređivačkom odbou Univerziteta.

**Tačka 5.**

Usvaja se Odluka o pokretanju ***Godišnjaka*** Mašinskog fakulteta za 2020. godinu. Komisije za izdavačku djelatnost je u obavezi da pripremi materijal, odnosno naučno – istraživačke radove nastavnog osoblja Fakulteta, koji će biti objavljeni u ***Godišnjaka*** za 2020. godinu.

***Godišnjak*** će se štampati interno i biće objavljivan povodom dana Mašinskog fakulteta.

**Zaključak:** Odluka o imenovanjuKomisije za izdavačku djelatnost biće upućena Uređivačkom odbou Univerziteta.

**Tačka 6.**

Usvaja se odluka kojom se prof. dr Janko Jovanović imenuje za mentora studentu poslijediplomskih studija Mladenu Lončaru, Bachelor (BSc) Mehatronike, za izradu magistarskog rada pod nazivom ,, Istraživanje mogućnosti primjene magnetno reoloških amortizera u režimu smicanja sa sopstvenim pogonom u cilju prigušenja radnih vibracija veš mašina“.

Vijeće je takođe usvojilo Odluku kojom se odobrava izrada pomenutog master rada.

D E K A N

Zapinik sačinila Prof. dr Igor Vušanović

Vesna Mijatović